CELEX: 62014TN0698
Language: et
Date: 2014-09-19 00:00:00
Title: Kohtuasi T-689/14: 19. septembril 2014 esitatud hagi – European Dynamics Luxembourg ja Evropaïki Dynamiki versus Euroopa Komisjon

15.12.2014   
            
            
               ET
            
            
               Euroopa Liidu Teataja
            
            
               C 448/28
            
         19. septembril 2014 esitatud hagi – European Dynamics Luxembourg ja Evropaïki Dynamiki versus Euroopa Komisjon
   (Kohtuasi T-689/14)
   (2014/C 448/37)
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Ettelbrück, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindaja: advokaat V. Christianos)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Komisjoni 11. aprilli 2014. aasta otsus DIGIT/R/3/MB/pt 2431467 (2014), millega komisjon paigutas hagejate pakkumuse vaidlusaluse hanke 1. osas neljandale kohale;
            
         
               —
            
            
               tühistada Euroopa Komisjoni 31. juuli 2014. aasta otsus DIGIT/R/3/MB/pt 2703722 (2014), millega komisjon kõrvaldas hagejate pakkumuse vaidlusaluse hanke 3. osas;
            
         
               —
            
            
               tühistada Euroopa Komisjoni 31. juuli 2014. aasta otsus DIGIT/R/3/MB/pt 2711165 (2014), millega komisjon paigutas hagejate pakkumuse vaidlusaluse hanke 3. osas neljandale kohale;
            
         
               —
            
            
               mõista komisjonilt välja kahju, mis tekitati hagejatele sellega, et nad kaotasid võimaluse saada esikohta raamlepingu kolmes osas ja mis on nende hinnangul järgmine: 1. osas 8 00  000 eurot, 2. osas 4 00  000 eurot ja 3. osas 2 00  000 eurot, millele lisandub jooksev intress alates otsuse tegemise kuupäevast;
            
         
               —
            
            
               mõista komisjonilt välja hagejate kõik kohtukulud.
            
         
      Väited ja peamised argumendid
   
   Hagejad väidavad, et vaidlustatud otsused, millega komisjon lükkas tagasi nende pakkumuse avatud hankemenetluse DIGIT/R2/PO/2013/029 – ESP DESIS III kolmes eri osas, tuleb ELTL artikli 263 alusel tühistada, kuna on rikutud liidu õiguse sätteid ja eriti kolmel järgmisel põhjusel.
   
               1.
            
            
               Esiteks on komisjon rikkunud põhjendamiskohustust, kuna hagejate tehnilise pakkumuse kohta esitatud põhjendused ei ole piisavad.
            
         
               2.
            
            
               Teiseks on komisjon rikkunud finantsmäärust ja selle rakendusmäärust ning hankedokumente selles osas, mis puudutab põhjendamatult madala maksumusega pakkumusi.
            
         
               3.
            
            
               Kolmandaks on komisjon rikkunud vaba konkurentsi põhimõtet, kuna komisjon seadis pakkumuste esitamisele siduvaid tingimusi ega lubanud pakkujatel neid vabalt kujundada, et siis valida välja majanduslikult soodsaim pakkumus.